Johann Friedrich Naumann

Johann Friedrich NAUMANN (14a de Februaro 1780 – 15a de Aŭgusto 1857) estis germana natursciencisto, gravuristo, kaj eldonisto. Li estis konsiderita fondinto de scienca ornitologio en Eŭropo. Li publikigis Naturgeschichte der Vögel Deutschlands (Natura historio de la germanaj birdoj, 1820–1844) kaj Ovoj de germanaj birdoj (1818–1828). Lia patro Johann Andreas Naumann (1744–1826) estis natursciencisto, kaj ankaŭ lia frato Carl Andreas Naumann (1786–1854) estis ornitologo.

Li studis agrikulturon, botanikon, geologion, kaj ornitologion; kaj finfine dediĉis sin al ornitologio. En 1821, Naumann vendis sian birdokolekton al Frederick Ferdinand, Duko de Anhalt-Köthen. Kaj poste li estis nomumita zorganto de la duka kolekto en Ferdinandsbau en la kastelo Köthen, kiu estis alirebla al la publiko ekde 1835. 

Li priskribis kelkajn birdospeciojn, kiel ekzemple la Korna fraterkulo (Fratercula corniculata).

La Germana Ornitologia Societo nomis sian gazeton Naumannia. La Malgranda turfalko (Falco naumanni) estas nomita laŭ li (aŭ laŭ lia patro). 

Fontoj
Wilhelm Heß: ADB Vol. 23. Duncker & Humblot, Leipzig 1886, p. 315
Paul Gottschalk: Johann Friedrich Naumann, in: Mitteldeutsche Lebensbilder, Vol. 1, Lebensbilder des 19. Jahrhunderts, Magdeburg 1926, pp. 65–70.

Kategorio:Germanaj natursciencistoj
Kategorio:Germanaj ornitologoj